‘n Teddiebeer wat deur ‘n graad twee klas in Mantorp, Swede om die wêreld gestuur is, het ‘n draai in Cullinan gemaak.
Jenny Lindén van die onderwysdepartement van Mjölby-munisipaliteit in Swede het aan Die Bronberger vertel dat die beertjie se wêreldtoer afgeskop het toe hy by ’n vulstasie in Mantorp neergesit is. Hy is gou opgetel en het vir ’n paar maande in Swede rondgetoer. Daarna het hy by ’n gesin aangesluit en saam met hulle na Rostock in Duitsland getoer. Die reis met dié gesin het hom later ook deur die Tsjeggiese Republiek en Oostenryk geneem.